Chuaigh Muire tríd an draighneach críon

Carúl Nollag as an nGearmáin is ea Chuaigh Muire tríd an draighneach críon (). D'aistrigh Tadhg Ó Séaghdha go Gaeilge faoin teideal Chuaigh Muire tríd an draighneach críon é. Chan Bríd Treasa Ní Ghaoithín an carúl ar an albam Carúil Nollag le Cór Chois Fharraige, a d'eisigh Cló Iar-Chonnacht in 2013.

Stair
Foilsíodh an chéad leagan clóite den amhrán Gearmáinise in 1850 i mbailiúchán iomann a chuir August von Haxthausen agus Dietrich Bocholtz-Asseburg le chéile. Ní fios cé a scríobh. Tagraítear i leabhar iomann a scríobhadh in 1608 d'amhrán a bhfuil fonn Maria ging durch diesen Wald (Chuaigh Muire tríd an gcoill seo) leis agus meastar go bhféadfadh sé gur mar a chéile an dá amhrán.

Leagan Gaeilge
D'aistrigh Tadhg Ó Séaghdha, as Caisleán Ghriaire i gContae Chiarraí ó dhúchas, roinnt carúl Nollag agus é ina mhúinteoir scoile i Scoil Sailearna i gCois Fharraige sna 1920idí agus 1930idí. 

Bhí cúram chór an tséipéil ar Ó Séaghdha ar an Tulaigh agus i Ros an Mhíl. Ag an am ba bheag amhrán Nollag nó carúl i nGaeilge a bhí ann. Thug Ó Séaghdha faoi rogha de na carúil as tíortha na hEorpa a aistriú go Gaeilge. Shocraigh sé in dhiaidh sin iad a fhoilsiú.

Tá leagan den charúl Gaeilge le cloisteáil á chanadh ag Bríd Treasa Ní Ghaoithín ar an dlúthdhiosca Carúil Nollag le Cór Chois Fharraige a d'eisigh Cló Iar-Chonnacht in 2013. Tá carúil eile a d'aistrigh Ó Séaghdha le cloisteáil ar an dlúthdhiosca céanna.

Leagan Béarla
Chuir an cumadóir Philip Radcliffe an carúl i mBéarla faoin teideal Mary walked through a wood of thorn.

Fonn

Liricí
Chuaigh Muire tríd an draighneach críon, 

Kyrie eleison,  

Chuaigh Muire tríd an draighneach críon 

'Bhí ar feo gan duilleog ghlas seacht mblian', 

Íosa agus Muire. 

Céard a d'iompair Muire fána croí? 

Kyrie eleison, 

A páistín féin gan cháim gan díth, 

A d'iompair Muire fána croí,  

Íosa agus Muire. 

Ach siúd an draighneach críon faoi bhláth,

Kyrie eleison,

Is an naíonán naoimh á iompar ann,

Do las an draighean faoi mhaise bláth,

Íosa agus Muire.

 Tagairtí 

Catagóir:Carúil Nollag
Catagóir:Carúil Nollag i nGaeilge
Catagóir:Amhráin Ghaeilge